ԱՊՀ մասնակից-պետությունների մաքսային ծառայությունների ղեկավարների խորհուրդը ստեղծվել է 1993թ. դեկտեմբերի 23-ին` «Տնտեսական միություն ստեղծելու մասին» պայմանագրի դրույթների իրագործման նպատակով: Հետագայում, ԱՊՀ շրջանակներում ընդունվել են մի շարք միջպետական և միջկառավարական համաձայնագրեր, մասնավորապես` 1994 թ. ապրիլի 15-ին ստորագրվել է «Ազատ տնտեսական գոտի ստեղծելու մասին» համաձայնագիրը, որի համաձայն, ԱՊՀ որևէ երկրի ծագման ապրանքը ԱՊՀ մեկ այլ երկիր տեղափոխելիս, այն օգտվում է մաքսատուրքի արտոնությունից: